Diari Oficial de la Generalitat Valenciana


Sumari del DOGV 3511, del 07-06-1999 (1999/4728)

Bases específiques per de la convocatòria per a la contractació laboral indefinida de dues places de monitor vacants a la plantilla de personal laboral d'aquesta corporació.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4728


Data del document
:   13-04-1999

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * concurs administratiu
    * administració local

Bases específiques per de la convocatòria per a la contractació laboral indefinida de dues places de monitor vacants a la plantilla de personal laboral d'aquesta corporació.[1999/4728]
  
Primera. Objecte i característiques
  
Constitueix l'objecte de la convocatòria la contractació, amb caràcter indefinit, de dues places de monitor pertanyents a la plantilla de personal laboral d'aquesta corporació amb les següents característiques:
  
a) Titulació exigida: graduat escolar, formació professional de primer grau o equivalent.
  
b) Edat màxima: aquella en la qual falten menys de quinze anys per a la jubilació forçosa per edat, llevat que l'excés es compense amb cotitzacions per un període de temps igual o superior a la diferència, circumstància que haurà d'acreditar-se documentalment junt amb la instància que es presente.
  
c) Sistema selectiu: concurs oposició.
  
d) Drets d'examen: 1.500 pessetes.
  
e) Categoria del Tribunal: quarta.
  
Segona. Anuncis
  
Anunciada la convocatòria, literalment o en extracte, al Butlletí Oficial de la Província d'Alacant, Diari Oficial de la Comunitat Valenciana (DOGV) i Boletín Oficial del Estado (BOE), la resta es publicaran, exclusivament al Butlletí Oficial de la Província d'Alacant i al tauler d'anuncis de l'ajuntament.
  
Tercera. Fase de concurs
  
3.1. Serveis prestats: Es valoraran a raó de 0,20 punts per any complet de serveis, aquells que hagen sigut prestats al mateix nivell o categoria, i de 0,10 punts els prestats en la resta de nivells, amb un màxim de tres punts.
  
3.2. Coneixements del valencià: només es valoraran els indicats a la base 9.2.3 de les generals que regeixen la convocatòria fins a un màxim de dos punts, segons el següent barem.
  
- Coneixement oral: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
A l'efecte del que es disposa en aquest apartat, es prendrà en consideració exclusivament el títol de nivell superior.
  
3.3. Experiència: A efecte del que es preveu a l'article 39 de la Llei 50/1998, de 30 de desembre, de Mesures Fiscals, Administratives i d'Ordre Social, l'experiència en l'exercici del llocs de treball objecte de la convocatòria, nº 0202 i 0203, de la Relació de Llocs de Treball vigent en aquest ajuntament, es puntuarà a raó de 0,05 punts per mes o fracció fins a un màxim de tres punts.
  
3.4. Cursos i diplomes. Es valoraran exclusivament aquells que tinguen relació amb els serveis que corresponen al lloc de treball, i han d'ésser acreditats documentalment i expedits per centres reconeguts oficialment.
  
Les puntuacions concedides no excediran de dos punts, segons el següent barem:
  
- Cursos de cent o més hores: 0,25 punts.
  
- Cursos de cinquanta o més hores: 0,12 punts.
  
- Cursos de més de vint-i-cinc hores: 0,06 punts.
  
Quarta. Fase d'oposició
  
4.1. Primer exercici. Obligatori i no eliminatori: consistirà en la valoració pel Tribunal dels coneixements de valencià dels aspirants, relacionats amb les funcions pròpies del lloc convocat.
  
4.2. Segon exercici. Obligatori i eliminatori: desenvolupar per escrit, durant un període màxim de dues hores, dos temes elegits a l'atzar entre els que conformen el programa temari annex.
  
4.3. Tercer exercici. Obligatori i eliminatori: consistirà en una o diverses proves pràctiques, durant un període màxim de tres hores, dirigides a apreciar la capacitat dels aspirants per a dur a terme les funcions pròpies del lloc de treball, fonamentalment relacionades amb l'aplicació dels coneixements teòrics específics.
  
Cinquena. Tribunal qualificador
  
Sense perjuí de la composició prevista a la base 6 de les generals que regeixen la convocatòria formaran part d'aquest, amb veu i sense vot, un representant de cadascuna de les organitzacions sindicals amb implantació en l'ajuntament i un representant de cadascun dels grups polítics municipals.
  
Sisena. Condicions generals
  
En tot el que es preveu a les presents bases específiques, seran d'aplicació les normes contingudes a les bases generals aprovades pel ple de la Corporació el 16 de desembre de 1993, modificades parcialment per acord posterior de 27 de novembre de 1995, i publicades als Butlletins Oficials de la Província d'Alacant de 18.01.19047 i 30.12.1995 i Diari Oficial de la Generalitat Valenciana de 21.01.1994 i 31.01.1996.
  
Setena
  
Les instàncies es presentaran en el model oficial facilitat per l'ajuntament.
  
ANNEX
  
Programa temari.
  
Tema 1. La constitució espanyola de 1978. La Corona. El poder legislatiu.
  
Tema 2. El Govern i l'administració de l'Estat. El Poder Judicial.
  
Tema 3. L'organització territorial de l'estat. Les comunitats autònomes.
  
Tema 4. La Comunitat Autònoma Valenciana. L'Estatut d'Autonomia.
  
Tema 5. L'organització municipal. L'alcalde. Els tinents d'alcalde. El Ple. La Comissió de Govern.
  
Tema 6. Personal al servei de les entitats locals. Oferta d'ocupació. Selecció del personal. Drets i deures. Règim disciplinari.
  
Tema 7. El procediment administratiu. Fases del procediment. Recursos administratius.
  
Tema 8. Concepte d' educació física: objectius i continguts.
  
Tema 9. L'educació física en el sistema educatiu: objectius i contingut. Evolució i desenvolupament de les funcions atribuïdes al moviment com a element educatiu.
  
Tema 10. El joc com a activitat d'ensenyament i aprenentatge a l'àrea de l'educació física.
  
Tema 11. L'esport. Concepte i classificacions. L'esport individual i col·lectiu.
  
Tema 12. L'educació física i l'esport en el medi natural.
  
Tema 13. Recursos i material didàctics específics de l'àrea de l'educació física.
  
Tema 14. Aspectes físics bàsics. Tècniques, tàctiques i regles de joc del bàsquet.
  
Tema 15. Concepte bàsic sobre instal·lacions esportives.
  
Tema 16. Natació. Ensenyament elemental.
  
Tema 17. Estils de natació.
  
Tema 18. Natació metodològica de l'ensenyament de xiquets de 4 a 7 anys.
  
Tema 19. Principis generals de salvament aquàtic.
  
Tema 20. Seqüència d'actuació en el salvament aquàtic i la seua organització.